רועי קהת

**רועי קָהַת** (נולד ב-12 במאי 1992) הוא כדורגלן ישראלי המשחק בעמדת הקשר בסומגאיט מליגת העל האזרית.

## קריירה
ממוזער|250px|קהת במדי מכבי נתניה, 2019
בנעוריו הצטרף קהת למחלקת הנוער של מכבי תל אביב. בעונת  זכה עם קבוצת הנוער בדאבל וסיים כמלך שערי הליגה (18 שערים) בצוותא עם מואנס דאבור. ב-15 בפברואר 2011 ערך את הופעת הבכורה שלו בקבוצה הבוגרת של המועדון, בהפסד 0–1 להפועל חיפה. ב-15 בספטמבר 2011 כבש את שער הבכורה שלו, בהפסד 1–5 לבשיקטש במסגרת שלב הבתים של הליגה האירופית. שלושה ימים לאחר מכן כבש את שער הבכורה שלו בליגת העל, בניצחון 0–2 על בני סכנין. באוגוסט 2012 הושאל להפועל באר שבע, במדיה שיחק עונה אחת וכבש שני שערים בכל המסגרות.

בקיץ 2013 שוחרר ממכבי תל אביב וחתם במכבי יבנה מהליגה הלאומית. לאחר חצי עונה ביבנה חזר לליגת העל כאשר חתם בקבוצת עירוני קריית שמונה. את הופעת הבכורה שלו במועדון ערך ב-13 בינואר 2014 מול קבוצת נעוריו, מכבי תל אביב. עד תום העונה כבש שישה שערי ליגה ב-19 הופעות, והוסיף שער אחד בגביע המדינה, בו זכה בתום העונה עם קריית שמונה, לראשונה בתולדות המועדון, לאחר שפתח בניצחון 0–1 במשחק הגמר על מכבי נתניה.

ב-2 ביוני 2015 חתם לארבע שנים באוסטריה וינה מהבונדסליגה האוסטרית. ב-26 ביולי 2015 ערך את הופעת הבכורה שלו בקבוצה, כשנכנס בדקה ה-76 בניצחון 0–2 על וולפסברג, במשחק הליגה הראשון לעונת . הוא ערך 28 הופעות ליגה בעונה זו, וב-29 בנובמבר 2015 כבש את שערו היחיד בניצחון 2–4 על ריד, בנוסף לצמד שערים שכבש בגביע האוסטרי.

קהת שותף במשחק ליגה נוסף בתחילת עונת , אך באוגוסט 2016 חזר לישראל וחתם במכבי חיפה. ב-16 באוגוסט ערך את הופעת הבכורה במדי הקבוצה במשחק גביע הטוטו מול הפועל חיפה. את שער הבכורה שלו במכבי חיפה כבש קהת ב-26 בספטמבר 2016, במשחק מול מכבי פתח תקווה, ובסך הכל שיחק שלוש שנים במועדון.

ב-21 ביוני 2019 חתם לשנתיים במכבי נתניה. ב-27 ביולי 2019 ערך את הופעת הבכורה שלו במועדון, במשחק מול הפועל חיפה במסגרת משחקי גביע הטוטו. ב-31 באוגוסט 2019 כבש את שער הבכורה שלו בקבוצה בהופעת הבכורה שלו בליגה, בניצחון 0–3 על סקציה נס ציונה במסגרת המחזור השני של עונת 2019/2020. בשל קיצוצים כתוצאה מהמשבר הכלכלי שליווה את מגפת הקורונה, שוחרר קהת ביולי 2020.

ב-26 ביולי 2020 חתם בעירוני קריית שמונה. ב-15 בפברואר 2021 כבש קהת את שערו הראשון מאז חזר אל הקבוצה, בהפסד 1–4 למכבי נתניה במסגרת המחזור ה-18 של עונת 2020/2021.

ב-17 ביולי 2023 חתם לשנתיים בסומגאיט מליגת העל האזרית.

### נבחרת ישראל
קהת שיחק בכל נבחרות הנערים של ישראל, ולזכותו 15 הופעות ושער אחד במדי נבחרת הנוער. ב-19 באוקטובר 2011 ערך את הופעת הבכורה שלו במדי הנבחרת הצעירה, במשחק ידידות נגד אוקראינה, ובסך הכול ערך 12 הופעות במדי הנבחרת הצעירה, בהן כבש שני שערים.

במרץ 2015 זומן לראשונה לסגל נבחרת ישראל הבוגרת, על ידי המאמן אלי גוטמן, וב-12 ביוני 2015 ערך את הופעת הבכורה שלו, כשנכנס כמחליף בהפסד 1–3 לבוסניה במסגרת מוקדמות יורו 2016.

## חיים אישיים
אביו, אורן קהת, היה כדורגלן מכבי שעריים בעת שזו שיחקה בליגה הבכירה בשנות ה-80.

קהת מתגורר בעתלית, והוא בעל תואר ראשון בהיסטוריה של המזרח התיכון מאוניברסיטת חיפה. במאי 2015 נישא לרקדנית גיל עדן.

## סטטיסטיקה
### תארים
;עירוני קריית שמונה
* גביע המדינה: 2013/2014

### מועדונים
מעודכן ל-17 באוגוסט 2024

## קישורים חיצוניים

* פרופיל, באתר הרשמי של מכבי חיפה

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי תל אביב
קטגוריה:כדורגלני הפועל באר שבע
קטגוריה:כדורגלני מכבי יבנה
קטגוריה:כדורגלני עירוני קריית שמונה
קטגוריה:כדורגלני אוסטריה וינה
קטגוריה:כדורגלני מכבי חיפה
קטגוריה:כדורגלני מכבי נתניה
קטגוריה:כדורגלנים ישראלים באוסטריה
קטגוריה:כדורגלני נבחרת ישראל
קטגוריה:רחובות: כדורגלנים
קטגוריה:עתלית: אישים
קטגוריה:בוגרי אוניברסיטת חיפה
קטגוריה:כדורגלנים ישראלים באזרבייג'ן
קטגוריה:ישראלים שנולדו ב-1992